## Metrovalencia va facilitar la mobilitat de 8,5 milions d’usuaris de metro i tramvia al febrer

*** El resultat representa un 24,67 % més dels viatges fets en el mateix període de l’any passat i 1,6 milions de desplaçaments més
* La línia 3 va ser la més utilitzada amb 1.610.275 moviments, i Xàtiva l’estació amb més trànsit, amb 553.927 clients
* Més de 300.000 viatgers van utilitzar el TRAM de Castelló

​​​​​​​**

Metrovalencia va facilitar la mobilitat de 8.547.799 usuaris durant el mes de febrer passat, resultat que suposa un 24,67 % més dels desplaçaments fets en el mateix període de 2023, i 1.691.929 viatges més.

En conjunt, Ferrocarrils de la Generalitat Valenciana (FGV) va sumar entre Metrovalencia i TRAM d’Alacant un total de 9.984.100 usuaris al febrer, que representen un 24,19 % més dels moviments acumulats en este mateix mes en 2023 i 1.944.996 desplaçaments més.

Al febrer, les sis línies de metro van sumar 7.221.017 desplaçaments i les quatre de tramvia en funcionament van arribar als 1.326.782 moviments. La jornada que va registrar més nombre de viatges va ser el divendres dia 23, amb 350.374 usuaris.

**Distribució per línies**

La línia de metro que més passatgers va desplaçar va ser la línia 3 (Rafelbunyol/Aeroport) amb 1.610.275 passatgers; seguida de la línia 5 (Marítim/Aeroport) amb 1.274.638; la línia 1 (Bétera/Castelló) amb 1.224.560; línia 2 (Llíria-Torrent Avinguda) amb 1.138.660; la línia 7 (Marítim/Torrent Avinguda) amb 1.007.976; i finalment la línia 9 (Alboraia Peris Aragó/Riba-roja de Túria) amb 964.908 clients.

En el cas del tramvia, la que més moviments va registrar va ser la línia 4 (Mas del Rosari/Doctor Lluch) amb 738.593 viatges, seguida de la línia 6 (Tossal del Rei/Marítim) amb 328.913; la línia 10 (Alacant/Natzaret), amb 229.017; i la línia 8 (Neptú/Marítim), que va sumar 30.259 usuaris.

**Trànsit per estacions**

En el trànsit per estacions, Xàtiva (L3, L5 i L9) es va situar en primer lloc amb 553.927 desplaçaments; en segon lloc Colón (L3, L5, L7 i L9) amb 430.420, i en tercer lloc Àngel Guimerà (L1, L2, L3, L5 i L9), amb 347.633 moviments.

A continuació, es van situar Plaça Espanya (L1 i L2), amb 255.880; Facultats-Manuel Broseta (L3 i L9), amb 230.540; Benimaclet (L3 i L9), amb 213.528; Amistat (L5 i L7), amb 211.896; Túria (L1 i L2), amb 209.508; Mislata (L3, L5 i L9), amb 197.308; i Torrent Avinguda (L2, L7) amb 195.763 viatgers.

En l’àrea metropolitana, destaquen com les cinc estacions més transitades Mislata (L3, L5 i L9), amb 197.308 persones usuàries; Torrent Avinguda (L2 i L7), amb 195.763; Paiporta (L1, L2 i L7), amb 154.581; Torrent (L1, L2 i L7), amb 132.546; i Burjassot-Godella (L1), amb 108.522 moviments.

Entre les parades del tramvia, destaquen La Carrasca (L4 i L6), amb 122.688 viatgers; Pont de Fusta (L4), amb 67.204; Benimaclet (L4 i L6), amb 64.360; Vicente Zaragozá (L4 i L6), amb 63.716; i Alacant (L10), amb 56.205 usuaris.

**Un 21 % més de viatgers en el TRAM de Castelló**

Per la seua part, el mes de febrer de 2024, el nombre de viatgers del TRAM de Castelló va registrar un augment d’un 20,79 % respecte al mateix mes d’any passat. En concret, el TRAM de Castelló va ser utilitzat per 308.315 usuaris. El transport per via reservada de la capital de la Plana va dur a terme 7.727 viatges.

Fecha: 12/03/2024